

Предмет: Улога надзорног одбора у разматрању система интерне финансијске контроле

Влада Републике Србије је Закључком 05 Број: 337-12089/2024-2 од 26. децембра 2024. године усвојила Мапу пута за унапређење управљачке одговорности у државној управи Републике Србије. У оквиру циља 11 Мапе пута, који се односи на афирмисање финансијског управљања и контроле и интерне ревизије као подршке управљању у оквиру институција јавног сектора, одређено је да је потребно информисати надзорне одборе привредних друштава у власништву Републике Србије о потреби да се баве и појединим аспектима система интерне финансијске контроле.  
Интерна финансијска контрола се састоји од финансијског управљања и контроле (у даљем тексту: ФУК) и интерне ревизије (у даљем тексту: ИР). Успостављање ових функција је директна одговорност руководиоца корисника јавних средстава, односно руководиоца привредног друштва у власништву Републике Србије. 
Општи циљеви интерне финансијске контроле су:
· пословање у складу са прописима, унутрашњим актима и уговорима; 
· потпуност, реалност и интегритет финансијских и пословних извештаја; 
· добро финансијско управљање и заштита средстава и података (информација). 
Имајући у виду улогу надзорног одбора у заштити јавног интереса кроз праћење  пословања привредног друштва, скрећемо пажњу на следеће:
1. Успостављање и континуирано унапређивање система финансијског управљање и контроле и успостављање и обезбеђивање услова за рад интерне ревизије као и годишње извештавање министра финансија су одговорност руководиоца привредног друштва у складу са чл. 81-83. Закона о буџетском систему. 
2. У складу са потребом очувања постојећих и изградњом нових капацитета интерне ревизије, напомињемо да је неопходно да се руководство одговорно односи према јавним ресурсима уложеним у обуку кандидата. У вези са тим је потребно да за стицање звања овлашћени интерни ревизор у јавном сектору руководилац пријављује квалитетне, мотивисане и посвећене кандидате који ће моћи да савладају обуку и положе испит и дају дугогодишњи допринос у интерној ревизији привредног друштва.
3. Узимајући у обзир опште циљеве интерне финансијске контроле у јавном сектору, као и принципе корпоративног управљања, надзорном одбору је у интересу да привредно друштво има јак систем ФУК и адекватну функцију ИР који заједно дају подршку руководству у управљању организацијом. 
У том смислу је сврсисходно да се и надзорни одбор залаже са своје стране и подстиче руководиоца привредног друштва да ФУК и ИР организације којом руководи буду снажни. Надзорни одбор се не може бавити оперативним аспектима система ФУК и ИР, али корисно је да кроз извештаје комисије за ревизију посебно разматра следећа питања:
· годишњи извештај о систему ФУК (самопроцена), функционисање система управљања неправилностима и  изјаву о интерним контролама дату од стране руководиоца;
· годишњи извештај о раду  ИР укључујући и адекватност капацитета ИР, да ли је ИР функционално и организационо независна у односу на друге организационе делове привредног друштва, као и да ли је задовољавајућа стопа имплементације препорука ИР.

Експертску подршку надзорном одбору по овим питањима пружа комисија за ревизију (ревизорски одбор). У наставку текста су дате Смернице за чланове надзорних одбора привредних друштава која су у власништву Републике Србије.

Смернице за чланове надзорних одбора привредних друштава која су у власништву Републике Србије
Како остварити пуни допринос комисије за ревизију 

Увод
Вршећи надзор над укупним унутрашњим пословањем привредног друштва, надзорни одбор разматра и кључне управљачке праксе. Kао саветодавно тело које треба да пружи подршку надзорном одбору по експертским питањима која се односе на финансије, интерну и екстерну ревизију, интерне контроле, управљање ризицима, усклађеност  и слично, формира се комисија за ревизију. У том контексту, циљ ових смерница је да помогне члановима надзорног одбора да разумеју како могу на најбољи начин да користе функцију комисије за ревизију.

Оснивање комисије за ревизију
Надзорни одбор је дужан да образује комисију за ревизију која има најмање три члана, од којих најмање један мора бити независни члан надзорног одбора.
Независни члан надзорног одбора је лице које:
· није запослено у привредном друштву,
· нема значајне личне интересе или одговорности у привредном друштву и повезаним лицима,
· није било ангажовано као екстерни ревизор тог привредног друштва.
Чланом 410. Закона о привредним друштвима прописано је да најмање један члан комисије за ревизију мора бити лице које је овлашћени ревизор у складу са законом којим се уређују рачуноводство и ревизија или лице које има одговарајућа знања и радно искуство у области финансија и рачуноводства, а које је независно од привредног друштва у смислу члана 392. овог закона.
Лице које је ангажовано у ревизорској кући која врши екстерну ревизију финансијских извештаја привредног друштва не може бити члан комисије за ревизију.
Председник комисије за ревизију привредног друштва мора бити независни члан надзорног одбора.
Као и у другим областима управљања привредним друштвом, директор привредног друштва је дужан (што је уобичајено уређено пословником о раду надзорног одбора) да обезбеди одговарајуће известиоце за све теме које су предмет рада комисије за ревизију (нпр. руководилац интерне ревизије, руководилац функције управљања ризицима, руководилац службе за квалитет, руководилац финансија и др.).

Добра пракса за функционисање комисије за ревизију
Поред обавезних законских захтева, добра пракса за састав и рад комисија за ревизију у јавном сектору укључујe следеће:
· Чланове комисије за ревизију именује и разрешава надзорни одбор.
· Комисија за ревизију директно извештава надзорни одбор.
· Комисија за ревизију доноси пословник о раду којим се детаљније уређују улоге, одговорности и овлашћења. Сагласност на пословник о раду даје надзорни одбор.
· Пословник о раду комисије за ревизију се интерно објављује и мора бити доступан кључним заинтересованим странама.
· Неопходно је обезбедити транспарентност – биографије чланова комисије треба да буду јавно доступне.
· Надзорни одбор одређује председника комисије за ревизију.
· Чланови комисије за ревизију именују се на одређени период, који не би требало да буде дужи од осам година.
· Ради ефикасног надзора над интерном ревизијом, сви чланови комисије за ревизију треба да буду независни од предузећа у смислу члана 392. Закона о привредним друштвима.

Oд чланова комисије за ревизију се, осим знања из области финансија, рачуноводства и интерне и екстерне ревизије, очекује и:
· стручност у области управљања ризицима,
· шире познавање државне управе и пословног окружења,
· лидерско искуство и познавање основне делатности привредног друштва.
Добра пракса је да најмање један члан комисије за ревизију буде овлашћени интерни ревизор у јавном сектору, како би комисија била у потпуности компетентна за питања интерних контрола и интерне ревизије.

Поред надзора над рачуноводством, финансијским извештавањем, управљањем ризицима, екстерном и интерном ревизијом, надлежности комисије за ревизију обухватају и:
· разматрање примењене методологије, адекватност свих фаза интерне ревизије, капацитете функције интерне ревизије и ниво уверења који она пружа.
· разматрање политика управљања ризицима (нпр. кроз увид у стратегију управљања ризицима и регистар стратешких ризика);
· праћење система интерних контрола и усклађености (редовно разматрање извештаја о самопроцени система финансијског управљања и контроле, изјаве о интерним контролама и плана унапређења система финансијског управљања и контроле, као и извештаја функције усклађености и управљања ризицима).

Одговорности комисије за ревизију

Посебне одговорности комисије за ревизију обухватају:

Извештавање
· Комисија за ревизију најмање једном годишње подноси извештај о свом раду надзорном одбору. У случају потребе и на захтев надзорног одбора, комисија за ревизију може и чешће извештавати о питањима из своје надлежности.

Рачуноводствене политике 
· Припрема, предлагање и праћење примене рачуноводствених политика и политика управљања ризицима. У пракси, ово се спроводи кроз проверу да ли се рачуноводствене политике усаглашене са прописима у области рачуноводства, међународним рачуноводственим стандардима и да ли се адекватно примењују.

Интерна ревизија
· Разматра редовне годишње извештаје руководиоца јединице интерне ревизије;
· разматра Повељу интерне ревизије;
· остварује увид у оцене квалитета рада јединице интерне ревизије на основу интерних и екстерних оцена;
· посебно разматра независност, професионалност и објективност интерних ревизора;
· може давати савете у вези са поштовањем етичког кодекса интерних ревизора; 
· разматра планове интерне ревизије са руководиоцем интерне ревизије;
· саветује надзорни одбор о адекватности ресурса интерне ревизије;
· разматра координацију интерне и екстерне ревизије;
· разматра значајне налазе интерне ревизије и одговоре руководства, укључујући ограничења обима интерне ревизије и потешкоће у раду;

Финансијски извештаји
· Разматрање примене рачуноводствених стандарда у припреми финансијских извештаја.
· Оцена садржаја финансијских извештаја.
· Провера усклађености са захтевима за израду консолидованих финансијских извештаја.

Екстерна ревизија
· Спровођење поступка избора екстерног ревизора. У складу са Законом о јавним набавкама, у пракси се ово спроводи кроз давање мишљења на техничку спецификацију за избор независног екстерног ревизора.
· Давање мишљења на услове уговора са екстерним ревизором.
· Давање мишљења о стручности, објективности и независности предложеног екстерног ревизора.
· Надзор над процесом екстерне ревизије и кључним налазима.
· Разматрање независности и непристрасности екстерног ревизора.
· Подношење образложеног предлога за раскид уговора са екстерним ревизором, када је то потребно.

Управљање ризицима 
· разматрање значајних ризика привредног друштва и мера за ублажавање ризика које су утврђене од стране руководства, у односу на информације добијене од стране  интерне и екстерне ревизије и увида у резултате интерних и екстерних провера;
· праћење организационих механизама за управљање ризиком од превара кроз надзор над функцијом унутрашњег надзора.
 
Финансијско управљање и контрола (ФУК)
· разматра адекватност система ФУК заједно са руководиоцем задуженим за финансијско управљање и контролу привредног друштва (руководилац радне групе за ФУК), руководиоцем интерне ревизије и екстерним ревизором, кроз анализу резултата самопроцене система ФУК, значајних налаза интерне и екстерне ревизије и одговора руководства на све утврђене слабости.

Остале надлежности
· По налогу надзорног одбора, комисија за ревизију обавља и друге послове из оквира свог делокруга рада, а који не спадају у надлежност других унутрашњих организационих јединица привредног друштва (најчешће су то анализе, мишљења или савети о конкретним питањима, али не и оперативни послови као што су интерна или екстерна ревизија, рачуноводство или управљање ризицима).

Усклађеност  (Compliance)
У привредним друштвима се успостављају функције унутрашњег надзора, усклађености, управљања ризицима и/или контролинга. Комисија за ревизију разматра и извештаје лица/руководилаца организационих јединица надлежних за ова питања.



    Предмет:  У лога надзорног одбора у  разматрањ у   система  интерне  финансијске  контроле     Влада Републике Србије је Закључком  05 Број:  337 - 12089/2024 - 2 од 26. децембра  2024. године  усвојила   Мапу пута за унапређење управљачке одговорности у државној  управи Републике Србије.  У оквиру циља 11 Мапе пута ,   који се односи на афирмисање  финансијског управљања и контроле и интерне ревизије као подршке управљању у оквиру  институција јавног сектора ,   одређено   је да  је потребно информисати   надзорн е   одбор е   привредних друштава у власништву Републике  Србије  о потреби  да  се баве   и   поједин им   аспект има   систем а   интерне финансијске контроле .       И нтерна финансијска контрола се састоји од финансијског управљања и контроле (у  даљем тексту: ФУК) и интерне ревизије (у даљем тексту: ИР). Успостављање ових функција  је   директна одговорност руководиоца  корисника јавних средстава ,  односно  руководиоца   привредн ог   друшт ва   у власништву Републике Србије .    Општи циљеви интерне финансијске контроле су :   -   пословање у складу са прописима, унутрашњим актима и  уговорима ;     -   потпуност, реалност и интегритет финансијских и пословних извештаја ;     -   добро финансијско управљање и   заштита средстава и података (информација).    Имајући у виду  улогу надзорн ог   одбора у  заштит и   јавног интереса  кроз праћење    пословања привредн ог   друшт ва ,   скрећемо пажњу на следеће:   1.   Успостављање и континуирано унапређивање система ф инансијско г   управљање и  контрол е   и  успостављање и обезбеђивање услова за рад  интерн е   ревизиј е као и  годишње извештавање министра финансија  су  одговорност   руководиоца  привредног  друштва у складу са чл.   81 - 83. Закона о буџетском   систему.     2.   У складу са потребом очувања постојећих  и изградњом нових  капацитета интерне  ревизије, напомињемо да је  неопходно   да се руководство одговорно односи према  јавним   ресурсима  уложеним у обуку кандидата. У вези са тим је потребно да   за  стицање звања овлашћени интерни ревизор у јавном сектору  руководилац пријављује   квалитетне, мотивисане и посвећене кандидате који   ће моћи да савладају обуку и  положе испит   и  дају   дугогодишњи допринос у интерној ревизији привредног  друштва.   3.   Узимајући у обзир   опште циљеве интерне финансијске контроле у јавном сектору ,  као и  принципе   корпоративног управљања, надзорном одбору је у интересу да  привредно друштво   има јак систем ФУК и адекватну функцију ИР који заједно  дају  подршку руководству   у управљању организацијом .    У  том смислу је сврсисходно да се и надзорни одбор залаже са своје стране и  подстиче   руководиоца   привредног друштва  да  ФУК и ИР  организације којом  руководи  буду снажни .   Надзорни одбор се не може бавити  оперативним аспектима   система ФУК и ИР, али  корисно   је да   кроз извештаје  к омисије за ревизију   посебно  разматра следећа питања :      годишњи  извешта ј   о  систем у   ФУК   (самопроцена) ,  функционисање   система  управљања неправилностима   и  изјав у   о интерним контролама  дату   од стране  руководиоца ;  

